Camera de Comerţ şi Industrie a Municipiului Bucureşti

FOCUS București, ediția a 8-a, Turism, Infrastructură și Patrimoniu Istoric în Capitală
2026-05-20 09:30 - 13:30 (Europe/Helsinki) | Aula Carol I, Palatul CCIB, Strada Ion Ghica nr. 4, Bucuresti, Romania
INVITAȚIE · EDIȚIA A VIII-A
FOCUS București
Turism, Infrastructură și Patrimoniu Istoric în Capitală

„Orașul nostru, destinația lor”
Data: miercuri, 20 mai 2026
Ora: 09:00 – 13:30
Locul: Aula Carol I, Palatul CCIB, Str. Ion Ghica nr. 4, București

Camera de Comerț și Industrie a Municipiului București vă invită la cea de-a opta ediție a conferinței FOCUS București — eveniment anual de dezbatere și soluții dedicat dezvoltării Capitalei.

Bucureștiul generează aproximativ un sfert din PIB-ul național și dispune de un patrimoniu arhitectural și cultural relevant, însă atractivitatea sa turistică rămâne sub cea a capitalelor europene comparabile. Ediția din 2026 pune în centru turismul urban, în conexiune directă cu patrimoniul istoric și infrastructura destinată vizitatorilor — și urmărește trecerea de la analiză la soluții concrete.

OBIECTIVELE CONFERINȚEI:
— Dialog aplicat între administrație, industrie, investitori și companii;
— Identificarea blocajelor și oportunităților din infrastructura turistică;
— Clarificarea finanțărilor europene și naționale accesibile pentru patrimoniu și turism;
— Recomandări de politici publice adresate administrației locale și ministerelor de resort;
— Consolidarea parteneriatelor între actorii din turism, cultură, ospitalitate și infrastructură.

PARTICIPANȚI INVITAȚI
Conferința propune un dialog între administrație și mediul privat, cu participarea reprezentanților ministerelor de resort, ai Primăriei Municipiului București și ai primăriilor de sector, alături de lideri ai principalelor organizații și companii din turism, cultură, ospitalitate și infrastructură.

STRUCTURA EVENIMENTULUI
09:00 – 09:30 · Înregistrarea participanților, welcome coffee
09:30 – 10:00 · Keynote speeches și deschiderea conferinței
10:00 – 11:30 · Panel I — Patrimoniu Istoric, Identitate Urbană și Finanțare
11:30 – 11:45 · Pauză de cafea & networking
11:45 – 13:15 · Panel II — Infrastructură Turistică și Promovarea Capitalei
13:15 – 13:30 · Networking bufet

Participarea este gratuită. Locurile sunt limitate.
Vă rugăm să confirmați participarea prin completarea formularului de mai jos:
﻿Se încarcă…
